2ο κορονομάθημα- Αρχ Α΄γυμν

Αγαπημένα μου παιδιά,

Ελπίζω πως από την επόμενη εβδομάδα θα μπορέσουμε να τα πούμε και «από κάμερας», σε ζωντανό μάθημα μέσω του υπολογιστή. Δεν έλαβα όμως καμιά απάντηση στις ασκησούλες του πρώτου μαθήματος. Δεν πειράζει!. Όταν δείτε στο πρόγραμμα ότι έχουμε μαζί τηλεδιάσκεψη, φροντίστε να έχετε κοντά σας και τις ασκήσεις του πρώτου κορονομαθήματος και το παρακάτω κειμενάκι, που αναφέρεται στον ΦΙΛΟ, που μάλλον μας λείπει πολύ αυτό τον δύσκολο καιρό…

«Πιστεύω τω φίλω.  
 Πιστόν φίλον εν κινδύνοις γιγνώσκεις.  
 Ο φίλος τον φίλον εν πόνοις και κινδύνοις ου λείπει.  
 Τοις των φίλων λόγοις αεί πιστεύομεν.  
 Ει κινδυνεύετε, ω φίλοι, τους των ανθρώπων τρόπους γιγνώσκετε.  
 Οι μεν γαρ άπιστοι φίλοι ου μετέχουσι του κινδύνου, οι δε πιστοί συγκινδυνεύουσι τοις φίλοις.»

Επειδή δεν μπόρεσα να βάλω τόνους στο κείμενο, προσπαθήστε να βάλετε εσείς.

Κλ. Σκαλτσά